**A Nagybakónaki Helyi Választási Bizottság Elnökének tájékoztatója a választás eredményéről**

Előterjesztő: Lázár Zoltánné, a Nagybakónaki Helyi Választási Bizottság Elnöke

**Tisztelt Képviselő-testület!**

A köztársasági elnök 2024. június 9-re tűzte ki a helyi önkormányzati képviselők és a polgármesterek általános választását, amelyet rendhagyó módon az Európai Parlament tagjainak választásával egyidőben tartottak.

A következőkben a helyi önkormányzati képviselők és polgármester választásának eredményéről adok számot.

Nagybakónak Község Önkormányzata 2023 őszén megválasztotta a Helyi Választási Bizottság tagjait. A Bizottság minden tagja a törvényben előírtak szerint a polgármester előtt esküt tett.

A választáson induló pártok és jelötlek összesen **két főt delegáltak** a helyi választási bizottságba.

A jelöltek nyilvántartásba vétele és a szavazólapok jóváhagyása miatt a helyi választási bizottság tagjai többször üléseztek. A jelöltállítások során összesen 1 fő polgármesterjelölt és 8 fő képviselőjelölt került nyilvántartásba vételre.

**A Névjegyzékben szereplő választópolgárok száma 353 fő, a szavazás napján megjelentek száma 193 fő volt.**

**A részévételi arány 54, 67%.**

Kovács Tamás polgármester jelölt **185 érvényes szavazatot kapott.**

Az urnában lévő lebélyegzett, érvénytelen szavazólapok száma: 8.

**Egyéni listás képviselő-jelöltek közül**

Horváth Dénesné független jelölt **137**

Szabó Andrea független jelölt **123**

Hegedüs István független jelölt **113**

Tótpeti Szabolcs Ernő független jelölt **93**

Szabóné Nith Erika független jelölt **92**

Szijártó Szilárd független jelölt **51**

Notterpek Antal független jelölt **49**

Bársony Viktória független jelölt **46** érvényes szavazatot kapott.

**A szavazatok összesítése alapján a következő eredmény született:**

***A* *település megválasztott polgármestere***: Kovács Tamás

***A képviselő-testület megválasztott tagjai:***

Horváth Dénesné képviselő

Szabó Andrea képviselő

Hegedüs István képviselő

Tótpeti Szabolcs Ernő képviselő

A választások eredményével kapcsolatban jogorvoslati kérelem nem érkezett a Helyi választási Bizottsághoz**. A megbízólevelek ünnepélyes átadása a választások eredményének jogerőre emelkedését követően megtörtént.**

Az újonnan megválasztott képviselők és polgármester megbízatása 2024. október 1-jével kezdődik.

**A Helyi Választási Bizottság nevében a választáson elért eredményeikhez gratulálok és jó munkát kívánok az elkövetkező öt évre!**

Nagybakónak, 2024. október 7.

 Lázár Zoltánné s.k.

 HVB elnök